S'obri el període d'inscripcions per participar en el Fòrum Econòmic d'Alaquàs
11/02/2009

# S'obri el període d'inscripcions per participar en el Fòrum Econòmic d'Alaquàs

*   11/02/2009
*   [Imprimir](#)
*   Compartir
*    https://www.alaquas.org/documento.asp?id\_do=11207

[Compartir](https://www.addtoany.com/share#url=https%3A%2F%2Fwww.alaquas.org%2Fnoticia%2F11207%2F0&title=Ajuntament%20d%27Alaqu%C3%A0s.%20Premsa.S%27obri%20el%20per%C3%ADode%20d%27inscripcions%20per%20participar%20en%20el%20F%C3%B2rum%20Econ%C3%B2mic%20d%27Alaqu%C3%A0s)[Facebook](/#facebook)[Twitter](/#twitter)[Email](/#email)[WordPress](/#wordpress)[WhatsApp](/#whatsapp)[Telegram](/#telegram)[blogger\_post](/#blogger_post)  
  

var a2a\_config = a2a\_config || {};a2a\_config.linkurl = "https://www.alaquas.org/noticia/11207/0";a2a\_config.onclick = 1;a2a\_config.locale = "es"; [![img](https://www.alaquas.org/ficheros/documentos/2009/2/11207/11022009muppi_1_Form_4.jpg)](https://www.alaquas.org/ficheros/documentos/2009/2/11207/11022009muppi_1_Form_10.jpg "<a href='https://www.alaquas.org/ficheros/documentos/2009/2/11207/11022009muppi_1_Form_10.jpg' target=_blank><i class='fa fa-external-link' aria-hidden='true'></i>.S'obri el període d'inscripcions per participar en el Fòrum Econòmic d'Alaquàs</a>")

Les jornades, emmarcades dins del Pla de Dinamització Econòmica i d'Ocupació que aprovarà enguany l'Ajuntament d'Alaquàs, es celebraran els dies 17 i 24 de febrer al Castell

L'Ajuntament d'Alaquàs ha obert el període d'inscripció per participar en el Fòrum Econòmic que es celebrarà els dies 17 i 24 de febrer al Castell d'Alaquàs a partir de les 20 hores de la vesprada. En les jornades, que s'emmarquen en el Pla de Dinamització Econòmica i d'Ocupació que s'aprovarà enguany, està prevista l'assistència d'experts econòmics d'àmbit nacional així com una gran representació d'empresaris i comerciants d'Alaquàs, sindicats, entitats bancàries, associacions i veïns i veïnes.

Per facilitar la inscripció, l'Ajuntament d'Alaquàs ha habilitat la pàgina web [http://www.forumeconomic.alaquas.net/](http://www.forumeconomic.alaquas.net/), on a més de poder omplir el fullet d'inscripció es poden consultar els objectius del Pla de Dinamització, el programa de les jornades, o fins i tot participar en un fòrum on-line on poder publicar les seues propostes. Les inscripcions es poden realitzar també a l'Oficina d'Atenció Ciutadana de l'Ajuntament d'Alaquàs o bé, omplint el tríptic distribuït per tota la població. En cas de no poder assistir, els interessats o interessades podran enviar els seus suggeriments a través d'internet o a l'adreça de correu electrònic [adl@alaquas.org](mailto:adl@alaquas.org).

El programa del Fòrum contempla a més de sessions de treball i espais per al debat, la participació d'experts en matèria econòmica. El dimarts 17 de febrer, tindrà lloc a partir de les 20 hores la ponència "Una crisi damunt d'una altra" a càrrec de Vicent Soler i Marco, catedràtic d'Economia Aplicada de la Universitat de València i a continuació s'analitzarà el cas concret d'Alaquàs a càrrec de l'Agència de Desenvolupament Local en una xerrada sota el títol "Alaquàs, una perspectiva econòmica". El dia 24 de febrer a les 20 hores s'exposaran les mesures adoptades pel Govern espanyol, la Generalitat Valenciana i l'Ajuntament d'Alaquàs davant l'actual situació econòmica.